tádvo viṣyatī́ti sa yádagnau júhvati tádenānavatyátha yádvaḥ sómam bíbhrata upáryupari cariṣyánti tádvo viṣyatī́ti sa yádenāntsómam bíbhrata upáryupari cáranti tádenānavati tásmādadhvaryúḥ samáyā dhíṣṇyānnā́tīyādadhvaryurhi sómam bibhárti támete vyā́ttena prátyāsate sá etéṣāṃ vyā́ttamā́padyeta támagnírvābhidáhedyó vāyáṃ deváḥ paśūnāmī́ṣṭe sá vā hainamabhímanyeta tásmādyádyadhvaryoḥ śā́lāyāmárthaḥ syādúttareṇaivā̀gnīdhrī́yaṃ sáṃcaret